CELEX: C2005/281/11
Language: el
Date: 2005-11-12 00:00:00
Title: Υπόθεση C-315/05: Αίτηση για την έκδοση προδικαστικής αποφάσεως που υπέβαλε ο Giudice di pace di Monselice με διάταξη της 12ης Ιουλίου 2005 στην υπόθεση Lidl Italia Srl κατά Comune di Arcole (VR)

12.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 281/6
            
         Αίτηση για την έκδοση προδικαστικής αποφάσεως που υπέβαλε ο Giudice di pace di Monselice με διάταξη της 12ης Ιουλίου 2005 στην υπόθεση Lidl Italia Srl κατά Comune di Arcole (VR)
   (Υπόθεση C-315/05)
   (2005/C 281/11)
   Γλώσσα διαδικασίας: η ιταλική
   Με διάταξη της 12ης Ιουλίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 12 Αυγούστου 2005, ο Giudice di pace di Monselice (Ιταλία), στο πλαίσιο της διαφοράς μεταξύ Lidl Italia Srl και Comune di Arcole (VR), που εκκρεμεί ενώπιόν του, ζητεί από το Δικαστήριο να αποφανθεί επί των εξής προδικαστικών ερωτημάτων:
   
               1
            
            
               «Πρέπει η οδηγία 2000/13/ΕΚ (1) του Ευρωπαϊκού Κοινοβουλίου και του Συμβουλίου, της 20ής Μαρτίου 2000, για προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων, να ερμηνευθεί με την έννοια ότι, όσον αφορά τα προσυσκευασμένα τρόφιμα κατά το άρθρο 1 της εν λόγω οδηγίας, οι κανονιστικές υποχρεώσεις που επιβάλλει, ιδίως δε οι υποχρεώσεις κατά τα άρθρα 2, 3 και 12, πρέπει να θεωρηθούν επιβαλλόμενες αποκλειστικά και μόνο στον παραγωγό του προσυσκευασμένου τροφίμου;»
            
         
               2
            
            
               Σε περίπτωση καταφατικής απάντησης στο πρώτο ερώτημα: Πρέπει τα άρθρα 2, 3 και 12 «της οδηγίας 2000/13/ΕΚ να ερμηνευθούν με την έννοια ότι δεν επιτρέπουν να θεωρείται ο επιχειρηματίας που είναι εγκατεστημένος εντός κράτους μέλους και απλώς διανέμει ένα προϊόν που έχει προσυσκευαστεί (σύμφωνα με τον ορισμό του προσυσκευασμένου προϊόντος στο άρθρο 1 της οδηγίας 2000/13/ΕΚ) από επιχειρηματία εγκατεστημένο σε άλλο κράτος μέλος ως υπεύθυνος της παράβασης που έχει διαπιστώσει μια δημόσια αρχή και που συνίσταται στην ύπαρξη διαφοράς μεταξύ της τιμής (εν προκειμένω του αλκοολικού τίτλου) που έχει αναγραφεί από τον παραγωγό στην ετικέτα του προσυσκευασμένου τροφίμου και να του επιβάλλεται η ανάλογη κύρωση ακόμη και στην περίπτωση που ο επιχειρηματίας αυτός (δηλαδή αυτός που απλώς και μόνο διανέμει το προϊόν) εμπορεύεται απλώς το τρόφιμο όπως του παραδίδεται από τον παραγωγό του;»
            
         
      (1)  ΕΕ L 109 της 6.5.2000, σ. 29.